Ѽ,пресла́внагѡ чудесѐ!воспѣ́ти досто́йнѡ недоумѣва́етъ вся́къ у́мъ, ка́кѡ во аѳѡ́нъ вхо́дитъ цр҃и́ца, цр҃я̀ хрс̑та̀ ро́ждшая, и прпд̑бному міхаи́лу малеину̀ яви́ся чу́днымъ ѻ́бразомъ, ѿкры̀ бл҃года́ть ѡ горѣ̀, и ѡ се́мъ аѳѡ́нъ ликовству́етъ, я́кѡ имѣ́юще многобога́тый да́ръ во ѡгра́дѣ свое́й, цѣльбоно́сную, влд̑чце, твою̀ ікѡ́ну, къ не́йже мы̀ возопіе́мъ: ѽ пребл҃гослове́нная, къ тебѣ̀ имѣ́ютъ вѣ́рніи сердца̀, любо́вію распалє́нная, бл҃года́рственную пѣ́снь пою́ще,я́кѡ всенаде́жнѣй засту́пницѣ ро́да на́шегѡ, я́же бл҃гоизво́ли дарова́ти на́мъ на прибѣ́жище пречс̑тый зра́къ сво́й, въ не́мъ бо зри́мъ прославля́емый въ тебѣ̀ ѻ́бразъ тріеди́нагѡ бжс̑тва̀, просла́ви и въ на́съ, чту́щихъ тя̀, влд̑чце, и́мя твоѐ, и сподо́би млс̑ть улучи́ти сн҃а твоегѡ̀, хрс̑та̀ бг҃а на́шегѡ, того̀ моля́щи, я́кѡ милосе́рдъ